LeroyDyer/wikipediaSW huggingface dataset:
Mtayarishaji wa Muziki

Mtayarishaji wa Muziki ni mtu anayechukua hatua ya kufanya myenendo ya rekodi za muziki, ambaye anataka kufanana kabisa na mwongozaji wa filamu pale anachokua hatua ya kuongoza filamu. Mtayarishaji wa muziki husaidia wanamuziki na wasanii wanaofanya rekodi zao za nyimbo moja-moja au albamu iliyokamili.

Marejeo
1)  Hewitt, Michael. Music Theory for Computer Musicians. 1st Ed. USA. Cengage Learning, 2008. ISBN 13-978-1-59863-503-4
Gronow, Pekka and Ilpo Saunio (1998). An International History of the Recording Industry. ISBN-X. Cited in Moorefield (2005).
Moorefield, Virgil (2005). The Producer as Composer: Shaping the Sounds of Popular Music. ISBN.

Viungo vya nje
Record Producer video interviews with 140 producers featured 
Tweakheadz Guide to Home Recording
Record Producer information 
computer music producer 
Studio Browse - Instrumental Composers 

muziki
Msondo Ngoma

'Msondo Ngoma Music Band (zamani NUTA Jazz Band, Juwata Jazz Band kisha OTTU Jazz Band) ni bendi kongwe na maarufu ya muziki wa dansi kutoka nchini Tanzania. Bendi ilianzishwa mnamo mwaka wa 1964. Wanamuziki mashuhuri wa OTTU Jazz Band ni Joseph Lusungu, Mnenge Ramadhani Muhiddin Maalim, Hassani Bitchuka, Saidi Mabera na Moshi William.

Bendi hutegemea "National Union of Tanzania" ("Jumuiya ya Wafanyakazi Tanzania" kwa Kiswahili, baadaye "Organization of Tanzanian Trade Unions"); na tokea hapo iliitwa "NUTA", baadaye "Juwata" na baadaye tena "OTTU" kisha Msondo Ngoma ambayo hadi leo inaitwa hivyo. Leo hii sehemu kubwa ya waimbaji na watunzi mahiri wa Msondo Ngoma wamefariki ikiwa ni pamoja na TX Moshi, Joseph Mahina, Suleiman Mbwembwe, Athumani Momba na Muhidin Maalim Gurumo ambao kiukweli hao ndio walikuwa walikuwa wanatingisha katika bendi hii.

Msondo Ngoma ni miongoni mwa bendi zilizotingisha sana katika miaka ya 1980 na 1990 - sana zaidi hadi kifo cha TX Moshi ambaye inasemekana katika bendi yeye ndiye alikuwa mtunzi mkubwa kabisa. Kwa kuenda mbali zaidi, inasemekana katika albamu moja, basi TX anaweza kutunga nyimbo 8 hadi 9 wakati zilizobaki zinatungwa na jumuia. Ipo imani ya kwamba tangu umauti umfike TX bendi ilipungua kasi na ndipo mfululizo wa vifo vya wanachama wengine vikaendelea kutokea mfululizo.

Bendi za muziki wa Tanzania
Kanye West

Kanye Omari West (amezaliwa tar. 8 Juni 1977) ni mshindi mara ishirini na moja wa Tuzo za muziki za Grammy, akiwa kama rapa-mtayarishaji bora wa muziki kutoka nchini Marekani. Anafahamika zaidi kwa jina lake la kisanii kama Kanye West.

West alitoa albamu yake ya kwanza mnamo mwaka wa 2004, na albamu ilikwenda kwa jina la The College Dropout. Albamu yake ya pili iliitwa Late Registration na ilitoka mnamo mwaka wa 2005, na pia ikafuatia albamu yake ya tatu iliyotoka mwaka 2007 ikiwa na jina la Graduation.

Albamu zake zote tatu zilipata tuzo kadhaa, umaarufu, na mafanikio ya kibiashara. West pia anamiliki studio yake mwenyewe iitwayo GOOD Music. Wazazi wa West walitalikiana wakati akiwa na umri wa miaka mitatu, kisha yeye na mama yake wakaamia zao mjini Chicago, Illinois. Alijiandikisha katika Chuo Kikuu cha  Chicago lakini baadaye aliacha kujiendeleza na masuala yake ya kazi za muziki.

Alianza kujibebea umaarufu baada ya kutengeneza single kadhaa za muziki. Miongoni mwa single alizofanya ni pamoja na ya Jay-Z, Alicia Keys, na Janet Jackson. Staili nyingi za West katika utayarishaji wake huwa anaweka vielelezo vya sauti vyembamba ambavyo vinaambatana na vigoma na ala tupu za muziki.

Muziki

Albamu zake 

 The College Dropout (2004)
 Late Registration (2005)
 Graduation (2007)

Marejeo

Viungo vya nje 
 KanyeWest.com 
 Kanye West's Blog 
 "Kanye Live!" Kanye West Website 
 Kanye West at Rocafella Records
 Kanye West's iTunes Celebrity Playlist
 
 Allmusic.com artist page
 
 
 Kanye West Tabs at Homemusician.net 
 Tiny Mix Tapes on Kanye 
 Kanye's new album, Graduation, at Power 105.1 - NYC
 West's meltdown at the 2007 VMAS
 Kanye West  at "VIBE"

Waliozaliwa 1977
Wanamuziki wa Marekani
Marapa wa Marekani
Watayarishaji muziki wa Marekani
Watu walio hai
 
Wasanii wa Roc-A-Fella Records
Port Said

Port Said (kwa Kiarabu بورسعيد, inatafsirika kama Būr Saʻīd) ni mji wa nchi ya Misri, karibu kidogo na Mfereji wa Suez, ambao unakadiriwa kuwa na wakazi wapatao 500,000 waishio katika mji huo.

Mji wa Port Said, unasemekana kuwa na samaki wengi na viwanda. Viwanda vinavyopatikana huko ni pamoja na vya kampaundi, vyakula na sigara. 

Port Said pia ni bandari muhimu kwa kusafirishia bidhaa za Misri kama vile pamba na mchele. Pia kuna kituo cha kujazia mafuta kwa meli ambazo zinapita kuelekea Suez.

Viungo vya nje

    Tovuti rasmi 
 PortSaid Free-zone Forums 
 PortSaid-Online,Port Said's Largest Community - All about Port Said 
 Satellite picture by Google Maps

Miji ya Misri
Miji ya pwani ya Mediteranea
Anne Sullivan

Anne Sullivan (14 Aprili 1866 – 20 Oktoba 1936) alikuwa mwalimu kutoka nchini Marekani. Anafahamika zaidi kwa kuwa kama mwalimu wa mwanaharakati wa haki za binadamu Bi. Helen Keller.

Anne Sullivan alizaliwa mjini Feeding Hills, Massachusetts. Wazazi wake, Thomas Sullivan na Alice Clohessy, walikuwa wakulima maskini kutoka nchini Eire, ambao walikimbia nchini mnamo mwaka wa 1847 kwasababu ya ukame uliotokea nchini humo kwa kipindi hicho.

Wanawake wa Marekani
Ukame wa Eire

Ukame Mkubwa au Njaa Kubwa (kwa Kieire: An Gorta Mór au An Drochshaol) ni jina la kipindi cha ukame nchini Eire kati ya miaka 1845 na 1849. Nje ya Eire, mara nyingi waliita Irish Potato Famine yaani Ukame wa Mbatata Eire. Ukame huo ulisababishwa na mabaka-baka. Mabakabaka ilikuwa ugonjwa uliyoharibu viazi mbatata vya nchini Eire kwa haraka sana. 

Viazi mbatata ilikuwa chakula kikubwa kwa nchi ya Eire kwa kipindi hicho. Athali za ukame huo zilikuja kwisha mnamo mwaka wa 1851. Mengi yaliyotokea hayakuwahi kujuilikana kwa kipindi hicho. 

Inasadikika kuwa takriban watu 500,000 na zaidi ya milioni moja walipoteza maisha kwa njaa au magonjwa katika miaka hiyo mitatu, kuanzia 1846 hadi 1849. Mamilion ya wengine wakaja kuwa wakimbizi kwasababu ya ukame. Waliondoka Eire na kuhamia Britania, Marekani, Kanada, na Australia.

Historia ya Ireland
Maafa asilia
Kidatu

Kidatu  ni kata ya Wilaya ya Kilombero katika Mkoa wa Morogoro, Tanzania yenye Postikodi namba 67508. Kwa mujibu wa sensa iliyofanyika mwaka wa 2012, kata ilikuwa na wakazi wapatao 32,589  walioishi humo.

Iko kando ya hifadhi ya taifa ya milima ya Udzungwa iliyopo upande wa kaskazini karibu na mto Ruaha Mkuu, pale inapotoka milimani na kuingia katika tambarare ya Kilombero. Milima hiyo inasaidia kuongeza uchumi wa taifa kwa sekta ya utalii hapa nchini.

Inapakana na hifadhi ya wanyama ya Selous upande wa kusini.

Uchumi 
Uchumi ya wakazi hutegemea kilimo. Ajira inapatikana kwenye mashamba ya sukari ya Illovo.

Kuna pia kiwanda cha sukari cha Illovo.

Lambo la Kidatu la TANESCO ambalo lipo karibu ni asili ya sehemu kubwa ya umeme kwa taifa.

Usafiri 
Kidatu ni mahali ambako reli za TAZARA na Reli ya Kati huunganishwa kwa njia ya reli kutoka Kilosa. Kuna mitambo ya kubadilisha magari ya reli kutoka upana mkubwa wa reli ya TAZARA na upana mdogo wa Reli ya Kati. 

Pia kuna barabara inayounganisha kata hiyo na wilaya ya Kilosa na kata nyingine za wilaya ya Kilombero.

Marejeo

Viungo vya nje 
 Rail in East Africa
 Freedom railway 
 FallingRain Map - elevation = 294m - railways in red dots
 

Wilaya ya Kilombero
Kata za Mkoa wa Morogoro
Wilaya ya Kilombero

Wilaya ya Kilombero ni wilaya moja ya Mkoa wa Morogoro, Tanzania yenye Postikodi namba 67500. Katika sensa ya mwaka 2012, idadi ya wakazi wa wilaya hiyo ilihesabiwa kuwa 407,880.

Makao makuu ya wilaya hiyo ni mji wa Ifakara, mji maarufu kwa utafiti wa ugonjwa wa malaria.

Marejeo

Viungo ya nje
 Jiografia ya bonde la Kilombero 

K
Bumpass, Virginia

Bumpass ni kijiji ya Louisa County, Virginia, Maungano ya Madola ya Amerika au Marekani.

Marekani
Virginia (jimbo)
Nanga

Nanga ni kifaa cha kushikilia meli au boti mahali pamoja ikikaa kwenye maji isiyo na kina kubwa mno lakini mbali na ufuko kiasi haiwezi kufungwa kwa kamba ufukoni.

Nanga inashika meli kutokana na uzito wake au pia kwa msaada wa umbo lake. Linafungwa kwenye nyororo na kushushwa katika maji hadi kufikia chini. Tendo hili huitwa kutia nanga. Hapa inajishikilia kwenye miamba au mchanga wa chini kwa meno yake. Meli ikitaka kuondoka nanga huvutwa juu kwa njia ya nyororo yake.

Hivyo ni kifaa muhimu cha usalama wa meli.

Historia 
Nanga za kwanza zilikuwa miamba tu zilizofungwa kwa kamba na zinatumiwa hadi leo kwa maboti au jahazi ndogo.

Nanga iliyoboreshwa ilikuwa na mikono miwili mikali ya ubao iliyofungwa pamoja na mwamba kusudi izame chini. Uzito wa mwamba ulizamisha nanga yote na mikono kujishikilia kwenye miamba au mchanga wa chini.

Kiasi jinsi meli zilivyokuwa kubwa nanga ilitakiwa kuwa imara zaidi hivyo nanga za chuma na feleji zimezidi kuwa kawaida. Umbo la nanga limebadilika mara kwa mara pamoja na maarifa na teknolojia. Siku hizi mara nyingi nanga yenye umbo la jembe la kukunjwa hupendelewa.

Vifaa vya nanga
Nanga yenyewe inaenda sambamba na nyororo yake. Boti ndogo zinanendelea kutia nanga zinazoshikwa kwa kamba. Lakini kwa meli kubwa uzito wa nyororo ni sehemu muhimu ya uwezo wa nanga. Nyororo hutolewa kulingana na kina cha maji kiasi cha kuwa na mita nyingi za nyororo za kulala chini zinazozidi kina cha maji kabla ya kuelekea kwa meli yenyewe. Nyororo nzito ya kulala chini inapunguza nguvu inayovuta kwenye nanga yenyewe wakati meli ina mwendo kulingana na mawimbi.

Nyororo hizi zinahitaji winchi kubwa kwenye meli inayozungushwa kwa nguvu ya injini.

Viungo vya Nje 
 "Ultimate Holding Power" - Anchor Test  from Yachting Monthly Desemba 2006
 "Holding Power" - 14 Anchors Tested  from SAIL magazine Oktoba 2006
 Lightship anchors
 About the Manson Supreme Anchor — Article discussing problems with copies of genuine anchor types
 A Process of Evolution — An essay on boat anchors by New Zealand boatbuilder, offshore cruiser, & consultant Peter Smith
 The Bottom Line: Anchoring In 2007 — Article on anchoring from Coastguard Member's Handbook 2007

meli
Tani GT

Tani GT (kifupi cha tani ya aina ya "gross tonnage") ni kipimo cha ukubwa wa meli kilichokuwa kawaida kimataifa tangu mwaka 1982 kufuatana na mapatano ya kimataifa kuhusu upimaji wa ukubwa wa meli (The International Convention on Tonnage Measurement of Ships) ya mwaka 1969. Tani GT zilichukua nafasi ya vipimo vya awali vilivyoitwa pia tani lakini kwa mjao tofauti iliyokadiria mjao wa nafasi za shehena (mzigo) pekee.

Umuhimu wa tani GT ni ya kwamba kodi na malipo kwa ajili ya meli hufuata kipimo hiki kama vile kodi za kutumia mifereji (Suez, Panama) au kukaa bandarini.

Tani GT zinataja mjao wa nafasi yote ya ndani ya meli, yaani ya kila sehemu ambayo imefungwa kwa kuta za pembeni, sitaha na majengo juu ya sitaha ("the moulded volume of all enclosed spaces of the ship"). 

Lakini si mjao huu pekee yake. Idadi ya mita za mjao inazidishwa kwa namba inayotegemea ukubwa wa meli iko kati ya 0,22 na 0,32; yaani hali halisi asilimia 22 hadi 32 ya mjao inahesabiwa kuwa tani GT. Meli ndogo zinapata makadirio nafuu yaani ya asilimia 22 au karibu nayo halafu meli kubwakubwa hukadiriwa kwa namba inayolingana zaidi na 32.

Meli yenye mjao wa mita za ujazo 10,000 inazidishwa na namba 0,28 hivyo kukadiriwa kuwa na tani GT 2,800.
Vipimo sanifu vya kimataifa
Uchumi
Meli
Mita ya ujazo

Mita ya ujazo (kifupi m³) ni kipimo cha mjao chenye urefu, upana na kimo cha mita moja. Ni kiwango katika vipimo vya SI. Jina lingine ni "kilolita".

Mita moja ya ujazo inalingana na lita 1,000 au sentimita za ujazo 1,000,000.

1 m³ ya maji safi katika hali sanifu (halijoto ya 3.98°C) na shindikizo sanifu ya hewaanga) huwa na masi ya kilogramu 1,000.

Kifupi kingine ni CBM (kwa Kiingereza "cubic meter") hasa katika hati za biashara na usafirishaji.

Bilioni moja za mita za ujazo zinafanya kilomita ya ujazo ambayo ni kipimo kinachotumiwa kukadiria mjao wa bahari.

Vipimo sanifu vya kimataifa
Vipimo vya mjao
Mjao

Mjao (kwa Kiingereza volume) unaeleza ukubwa wa gimba la hisabati (mchemraba, tufe, mcheduara) kwa kupima nafasi ya yaliyomo yake. 

Hupimwa katika vizio vya ujazo kama mita ujazo (m³) au sentimita ujazo (cm³). 

Kila gimba lenye urefu, upana na kimo huwa na mjao.

Alama yake ni V.

Hali halisi ni kwamba nje ya hisabati kuna njia mbili za kuangalia mjao wa gimba:
ujazo wa nje kwa jumla (kwa mfano kama kitu kinazamwa katika kiowevu kinasukuma kiasi gani cha kiowevu hiki?)
ujazo wa ndani (kwa mfano yaliyomo ya boksi au tangi)

Mifano ya kukadiria mjao wa magimba kadhaa
Kadirio ya mjao ni Urefu x Upana x Kimo.

mchemraba mwenye urefu wa ukingo "a": 

mchemstatili mwenye urefu wa kingo "a", "b" na "c": 

tufe lenye rediasi "r":: 

mcheduara au mche mwenye eneo la kitako "A" na kimo "h": 

Fizikia
Jiometria
Wyclef Jean

Nelust Wyclef Jean (amezaliwa tar. 17 Oktoba 1972) ni mwanamuziki, mwigizaji, mtayarishaji wa Kihaiti-Kiamerika. Pia anafahamika kwa kuwa kama mwanachama wa kundi la muziki wa hip hop la The Fugees.

Wasifu

Maisha ya awali (kwa ufupi)
Jean alizaliwa kama Nelust Wyclef Jean, mjini Croix-des-Bouquets, Haiti, alipewa jina la Wyclef Jean na baba yake mlezi, mchungaji aliyebadilisha jina lake baada ya kuitwa John Wycliffe. Alihama yeye na familia yake na kuelekea zao mjini Brooklyn, New York akiwa na umri wa miaka tisa, na kisha baadaye kuelekea zao New Jersey.

Muziki 

 The Carnival (akiwa na Pras na Lauryn Hill) (Columbia, 1997)
 The Ecleftic: 2 Sides II a Book (Columbia, 2000)
 Masquerade (Columbia, 2002)
 Greatest Hits (Columbia, 2003)
 The Preacher's Son (J, 2003)
 Welcome to Haiti: Creole 101 (Koch, 2004)
 Carnival Vol. II: Memoirs of an Immigrant (Columbia, 2007)

Marejeo

Viungo vya nje 

 Wyclef.com  (official site)
 Sak Pasé Records  (a record label founded by Wyclef)
 Wyclef Jean on Facebook

Waliozaliwa 1972
Marapa wa Marekani
Wanamuziki wa Marekani
Wanachama wa The Fugees
Wanamuziki wa hip hop
Watu walio hai
Haiti
New Jersey
Mwigizaji

Mwigizaji ni mtu anayeigiza, au anapewa kijisehemu cha kuigiza katika filamu, tamthiliya, vipindi vya televisheni, mchezo, au mchezo wa redio. 

Muigizaji ni mtu anayeonyesha tabia fulani katika utendaji. Kuna kipindi waigizaji huimba na kucheza. Muigizaji hufanya maigizo katika ukumbi wa michezo, au katika kumbi ya kisasa kama filamu, redio na televisheni.

Mwigizaji jukumu lake ni kuelimisha jamii na kuburudisha, iwe kwa misingi ya mtu halisi au tabia ya uongo. Ufafanuzi hutokea hata wakati muigizaji "anacheza mwenyewe", kama katika aina fulani za sanaa ya utendaji wa majaribio, au kwa kawaida. Kutenda, ni kujenga, tabia katika utendaji.

Historia 
Katika jamii nyingine, wanaume pekee ndio waigizaji, na majukumu ya wanawake kwa kawaida yalikuwa kucheza na wanaume au wavulana.

Marejeo

Soma zaidi
 An Actor Prepares by Konstantin Stanislavski (Theatre Arts Books, ISBN 0-87830-983-7, 1989)
 A Dream of Passion: The Development of the Method by Lee Strasberg (Plume Books, ISBN 0-452-26198-8, 1990)
 Sanford Meisner on Acting by Sanford Meisner (Vintage, ISBN 0-394-75059-4, 1987)
 Letters to a Young Actor by Robert Brustein (Basic Books, ISBN 0-465-00806-2, 2005).
 The Alexander Technique Manual by Richard Brennan (Connections Book Publishing ISBN 1-85906-163-X, 2004)
 The Empty Space by Peter Brook
 The Technique of Acting by Stella Adler
 Acting Power by Robert Cohen, (McGraw-Hill, 1987)
 Acting Professionally: Raw Facts About Careers in Acting by Robert Cohen (2003). (McGraw-Hill, ISBN 0-07-256259-5, 2003)

Viungo vya nje 

 Actors' Equity Association (AEA): a union representing U. S. theatre actors and stage managers.
 American Federation of Television and Radio Artists (AFTRA) : a union representing U. S. television and radio actors and broadcasters (on-air journalists, etc.).
 British Actors' Equity: a trade union representing UK artists, including actors, singers, dancers, choreographers, stage managers, theatre directors and designers, variety and circus artists, television and radio presenters, walk-on and supporting artists, stunt performers and directors and theatre fight directors.
 Media Entertainment & Arts Alliance : an Australian/New Zealand trade union representing everyone in the media, entertainment, sports, and arts industries.
 Screen Actors Guild (SAG): a union representing U. S. film and TV actors.

 
Burudani
Uigizaji
Benazir Bhutto

Benazir Bhutto (21 Juni 1953 - 27 Desemba 2007) alikuwa mwanasiasa kutoka nchini Pakistan. Alikuwa mwanamke wa kwanza kuchaguliwa na kuongoza nchi ya Kiislamu. Pia alishawahi kuchaguliwa kuwa kama Waziri Mkuu wa Pakistani mara mbili kuanzia 1988 hadi 1990 na 1993 hadi 1996. Alikaa ugenini 1999 bis 2007 kutokana na udikteta ya kijeshi na baada ya kurudi kwake aliuawa wiki mbili kabla ya uchaguzi ya kitaifa alimogombea.

Shughuli za Kiserikali (kwa ufupi) 
Benazir Bhutto alikuwa binti wa waziri mkuu wa Pakistan Zulfikar Ali Bhutto aliyepinduliwa na jeshi mwaka 1977 na kunyongwa 1979. Benazir alienda kukaa ugenini akawa kiongozi wa chama cha babake na baada ya kurudi alishinda uchaguzi wa mwaka 1988. Aliapishwa kama waziri mkuu kwa mara kwanza tar. 2 desemba 1988, lakini aliondolewa madarakani baada ya miezi 20 kwa kashfa ya vitendo vya rushwa, wakati nchi iko chini ya rais Ghulam Ishaq Khan. Ilivyofika mwaka wa 1993 Bhutto akachaguliwa tena, lakini aliondoshwa madarakani tena kwa kashfa zilezile za awali. Lakini sasa amechaguliwa tena na Rais Farooq Leghari na hakuondoka tena maradarakani hadi hapo kifo chake kilipomfika.

Kuawa kwake 
Mnamo tar. 27 Desemba ya mwaka 2007, Benazir Bhutto aliuawa pindi alipokuwa akiingia ndani ya gari lake akiwa anatokea katika mkutano wa kisiasa wa Chama cha kisiasa cha Pakistan People Party (PPP), mjini Rawalpindi, Pakistan.  Alipigwa risasi ya shingo na ya kifua kabla ya kufyatua bomu la kuvaa mwilini. Tukio hili lilisababisha kuuawa kwa watu wapatao 30 na kujeruhi wengine kibao. Anaitwa Shaheed-e-Jaumhuriat (Shahidi wa Demokrasia) na washabiki wake.

Marejeo

Viungo vya nje 

 The Official Website of Benazir Bhutto 
 Benazir Bhutto was Kurdish
 Watch Benazir's videos and interviews 
 Benazir Bhutto becomes Prime Minister
 Asif Zardari Profile
 Bhutto cleared of corruption
 Bhutto on Al-Qaeda 
 All About Benazir Bhutto
 Musharraf blocks PPP rallies
 Pakistan Peoples Party website 
 Pakistani opposition protests Bhutto case

Wanawake wa Pakistan
Wanasiasa wa Pakistan
Mtunzi wa nyimbo

Mtunzi wa nyimbo ni mtu anayebuni nyimbo. Mtunzi wa nyimbo kwa ujumla hutunga nyimbo za pop, kuliko nyimbo za kawaida au muziki wa classic. Watunzi waliowengi pia ni waimbaji, na wanazifanyia kazi nyimbo zao na kutunga pia. Kuna watunzi wengine nyimbo huimbwa na waimbaji wengine na sio wao wenyewe.

Historia

Watunzi mashughuli duniani
John Lennon na Paul McCartney, wanachama wa kundi la muziki la The Beatles
Brian Wilson na Mike Love, wanachama wa kundi la muziki la The Beach Boys
Paul Anka
Bob Dylan
Stephen Foster
Woody Guthrie
Johnny Mercer
Willie Nelson
Mickey Newbury
Harry Nilsson
Laura Nyro
Dolly Parton
Cole Porter
Prince
Teddy Randazzo
Jimmy Webb
Allee Willis
Watunzi wa nyimbo wa Brill Building:
Jeff Barry
Neil Diamond
Gerry Goffin
Carole King
Carole Bayer Sager
Neil Sedaka
Toni Stern
Toni Wine

Muziki
Watunzi
Mwimbaji

Mwimbaji ni mtu anayeimba. Mtu yeyote anayeimba ni mwimbaji. Kuna baadhi ya watu hufanya kuimba kama kazi ya kujipatia ridhiki, na kuna wengine huimba bila kulipwa (kwa Kiingereza. wanawaita amateur singer). 

Waimbaji wanaweza kuimba kitu chochote kile: nyimbo, opera n.k. Wanawezekana wakawa wanasindikizwa na ala za muziki au bendi za muziki. Kuna baadhi ya waimbaji pia hupiga vyombo vya muziki kama vile piano, gitaa, au zeze la kizungu (wanajiongoza wenyewe). Kuimba ni muhimu katika filamu makumbi ya maonyesho.

Viungo vya nje

 

fi:Laulu#Laulaja
Louvre

Louvre ni jumba la maonyesho la mjini Paris, Ufaransa, ambalo linavutia mamilioni ya wageni wanaozuru hapo kwa sababu ya mkusanyiko wa sanaa zilizojaa katika jumba hilo. Kiasili ilikuwa jumba la wafalme wa Ufaransa katika mji wa Paris. Tangu uhamisho wa mfalme Louis XIV aliyejenga jumba mpya huko Versailles ilikaa tu ikatumiwa kwa shughuli mablimbali kati yao kupokea kazi za sanaa. Tangu mapinduzi ya Ufaransa ilifunguliwa kwa watu wote. Maonyesho ya sanaa yaliendeleakupanushwa na kuboreshwa leo hii Louvre ni makumbusho na maonyesho ya sanaa duniani inayotembelewa na watu wengi kila mwaka.

Picha iliyomaarufu kabisa katika jengo la Louvre ni ile ya Mona Lisa iliyochorwa na Leonardo da Vinci, lakini pia kuna michoro ya wasanii wengine kama vile Renoir, Rembrandt, Rubens, na Titian. Piramidi mpya katika uwanja wa jumbaa ilijengwa na I. M. Pei.

Pia kuna sanamu za kuchonga katika jengo hilo la Louvre. Masanamu yaliyomaarufu katika jengo hilo ni pamoja na la Venus de Milo na Nike wa Samotraki.

Viungo vya nje 

 Free photos of Louvre
 Official Louvre website (Requires Flash)
 Extensive Photo Gallery from The Louvre  — Photos of almost all the sculpture, many of the paintings and Objects d'Art
 Fullscreen Virtual Tour by Virtualsweden 
 History of the Louvre
 Excerpt of Michael T. Cannell's book on I.M. Pei — discusses controversy over Pei's pyramid.
 Antiquities of the Louvre  
 200 photographs from a one-day visit 
 Official École du Louvre website  (Inahitaji uwe na Macromedia Flash Player)

Makumbusho ya Ufaransa
Paris
Mwanamuziki

Mwanamuziki ni mtu anayepiga vyombo vya muziki kama vile gitaa au piano au mtu mwenye kuimba.

Mwanamuziki ni mtu anayetunga muziki, hata kama anaandika nyimbo kwa ajili ya kupigwa na watu wengine. Mtu anayetunga nyimbo anaitwa mtunzi. Kawaida mtunzi huwa haimbi, lakini kuna kipindi mtunzi naye huwa anaimba japokuwa yeye ni mtunzi. 

Hapa kuna orodha chache ya wanamuziki maarufu duniani:

Johann Sebastian Bach (Mtunzi)
Ludwig van Beethoven (Mtunzi)
Wolfgang Amadeus Mozart (Mtunzi)
Duke Ellington (Mtunzi, na apiga piano)
Bob Marley (Anapiga gitaa la umeme, na anaimba)
Paul McCartney (Mwimbaji, anapiga  besi na gitaa)
Michael Jackson (Mwimbaji)
Jimi Hendrix (Anapiga gitaa la umeme, pia anaimba)
Ali Khan (Mwimbaji, na apiga sitaa)
Cat Stevens (mwimbaji)
Wei Wei (Mwimbaji)

Mwanamuziki pia anaweza kuunda kundi la muziki na kuweza kuimba nao pamoja. Kama kundi la muziki lina watu wengi wanaopiga vyombo vya muziki kwa pamoja, kama vile muziki wa kina Beethoven, basi inaitwa orchestra.  Na kama watu wengi wanaimba, kama jinsi inayokuwa katika  kanisa, hiyo inaitwa kwaya. Na kama watu wachache tu wanaimba na kutumia viyombo kadhaa, basi hao wanaitwa bendi. Kuna kipindi hata bendi nayo huwa na jina sawa tu na lile la mwimbaji.

Hapa kuna orodha chache ya mabendi maarufu duniani:

The Beatles
Weather Report
U2
Led Zeppelin

Na hapa kuna orodha tena ya orchestra mashuhuri duniani:

The London Symphony Orchestra, Uingereza
The New York Philharmonic Orchestra, Marekani
The Berlin Philharmonic Orchestra, Ujerumani
The Belgrade Philharmonic Orchestra, Serbia

Wanamuziki
Kurap

Kurap (pia inajulikana kama uemsii, MC, mashairi, au kufokafoka) ni tungo zinazoongelewa kwa kuiwakilisha mistari, au mtindo wa fokafoka, kuchezesha maneno, na mashairi, ni moja kati ya chembechembe za utamaduni wa muziki wa hip hop.

Soma zaidi

Tazama pia
Lango la Hip Hop

Hip hop
South Orange, New Jersey

South Orange Village ni mjini mwa Essex County, New Jersey, Marekani. Na kwa mujibu wa sensa ya Mareakani iliyofanywa katika mwaka wa 2000, mji ulikuwa na idadi ya wakazi wapatao 16,964. Chuo Kikuu cha Seton kinapatikana huko mjini South Orange.

Viungo vya nje
The Township of South Orange Village
Main Street South Orange Inc.  (Not-for-profit community-based downtown improvement organization)
National Center for Education Statistics data for the South Orange-Maplewood School District
Orange Lawn Tennis Club 
South Orange Historical and Preservation Society
South Orange-Maplewood Community Coalition on Race (Community organization providing information about town for prospective buyers and organizing events for current residents)
South Orange-Maplewood School District

South Orange Performing Arts Center 
The South Orange Public Library

Miji ya New Jersey
New York City
Essex County, New Jersey
Mwajuma Abdul

Mwajuma Abdul (Dar es Salaam, Tanzania, 1977 - 28 Juni 2016) alikuwa muigizaji wa vipindi vya televisheni na filamu nchini Tanzania.

Maisha
Mwajuma alipata elimu ya msingi katika shule ya Mjimwema na kujiunga shule ya sekondari ya bweni ya Iringa Girls iliyopo Iringa, baada ya hapo alijiunga na masomo ya ukatibu mukhtasi. 

Baada ya hapo alijiunga na kikundi cha sanaa cha The Lighters kilichokuwa na makao makuu yake Kimara. Alijipatia umaarufu mkubwa katika sinema ya Uwanja wa Dhambi, Mwajuma Abdul a.k.a Maimuna ameibuka tena katika filamu nyingine ya kutisha inayoitwa Picnic. Kwa mujibu wa maelezo yake, amesema nafasi hiyo ameipata baada ya kuonekana ana kiwango kikubwa cha uigizaji, hasa baada ya kuimudu nafasi yake aliyocheza ya kupambana na mchawi Mama Shubiri katika sinema ya Uwanja wa dhambi. Katika sinema ya Picnic amecheza kwa kutumia jina la Dora, Katika sinema hiyo anacheza kama Mzimu unaokuja kulipa kisasi kwa kitendo alichofanyiwa na vijana wenzake. Mzimu wa Dora unawatokea vijana hao waliokwenda Picnic Bagamoyo wakitokea Dar es Salaam, wakiwa na furaha ya kuona magofu ya kaole na kupata historia ya mji huo, wanatokewa na mzimu wa Dora na kuanza kuua mmoja baada ya mwingine. Furaha ya Picnic inageuka na kuwa majonzi makubwa. 

Kuhusu fani ya uigizaji, alianza toka alivyokuwa shule ya msingi. Na hata baada ya kumaliza masomo, aliamua kuendelea na sanaa kwa kujiunga na kikundi cha  The Lighters kilichokuwa na Maskani yake Kimara. Pia, anashiriki katika mchezo wa redio wa Twende na wakati unarushwa na kituo cha redio Tanzania. Amesema baada ya kutoka Lighters aliamua kujiunga na Kaole kwa ajili ya kufanya sanaa za kwenye Luninga. Alijitoa Kaole na kujiunga na kundi la Alwatan Artist Theatre. Alitaja baadhi ya Sinema alizocheza ni pamoja na Joram Lazima Ufe, ni kitabu kilichoandikwa na mwandishi maarufu barani Afrika, Ben Mtobwa. Kitabu hicho kimejipatia umaarufu mkubwa  ndani ya nchi na nje ya mipaka ya Tanzania. Sinema nyingine alizocheza ni Uwanja wa Dhambi. Katika filamu hiyo amecheza kama Maimuna. Sinema ni I love you amecheza kwa jina Rose, Husda amecheza kwa jina la Rose, nyingine Zindiko amecheza kwa jina la Amanda. Kuhusu wa wasanii wa Kibongo anavutiwa na Anne Mwampamba na Mikala. Wasanii wa nje wanamvutia ni Bruce Lee, Anjela Mau na Genenve Nnanji. Pia ameshiriki katika tamthilia inayotengenezwa na Benchmak inayoitwa hukumu ya Tunu itanayorushwa na ITV.

Waliozaliwa 1976
Waliofariki 2016
Waigizaji filamu wa Tanzania
USLWA
Magret Hamisi

Magret Hamisi Nzomiya (alizaliwa mnamo 1987) ni mwigizaji wa filamu nchini Tanzania. 

Alizaliwa katika familia ya Wazanaki ambao ni Wakristo akapata elimu ya msingi kwenye shule ya Nyakato mkoani Mara.

Sanaa alianza toka alivyokuwa shule ya msingi, baada ya kumaliza shule alijiunga na vikundi mbali mbali vya sanaa, lakini hakubahatika kupata kikundi chenye msimamo. Mwaka 2008 alijiunga na kikundi cha Alwatan Artist Theatre chenye maskani yake Ilala. Alifaniwa majaribio na kuweza kupata nafasi ya kucheza sinema ya Bunge la wachawi. Katika sinema hiyo amecheza kama msichana mchawi anayeshirikiana na mama yake kuwafanyia ukatili mandondocha anayofuga mama yake.

Anasema kwa upande wa wasanii wa Tanzania anavutiwa muigizaji Mwajuma Abdul maarufu kama Maimuna.aliyecheza sinema ya uwanja wa dhambi. Kwa upande wa waigizaji wa nje ya Tanzania anavutiwa na Maria Clara anayecheza tamthilia ya Secret Diamor. Lengo ni kuwa msanii maarufu wa kimataifa. Anachukizwa na vitendo vya majungu, ugomvi, ubinafsi na umalaya vinavyofanywa na baadhi ya wasanii.

Waigizaji filamu wa Tanzania
Anne Mwampamba

Anne Mwampamba 
Miaka yake ni 34, Elimu ya sekondari Meta, Mbeya Ni Mkristo, Mfanyakazi wa kampuni ya City Elevator ya Jijini Dar es Salaam, Tanzania. Ni muigizaji wa kikundi cha sanaa cha Alwatan kinachotngeneza filamu za kibongo nchini Tanzania.Ana mtoto mmoja anayeitwa Blendina

Sanaa alipenda toka alivyokuwa mdogo, katika malengo yake ilikuwa ni kuja kuwa msanii, aliangaika kutafuta vikundi mbali mbali vya kujiunga. Alijiunga na kikundi cha Brown eyes alifanikiwa kucheza sinema ya vichekesho inayoitwa Mzee Chabo. Alicheza nafasi ya msichana anayechunguliwa na Mzee Majuto. Baada ya kujiunga na kundi la Alwatan amefanikiwa kucheza sinema ya Bunge la Wachawi. Katika sinema amecheza kama mwanamke anayechukuliwa mume wake na mwanamke mchawi. Kuhusu wasanii wa kibongo anavutia na Mwajuma Abdul a.k.a Maimuna naNdumbagwe Misayo a.k.a Tea. Kwa upande madirector (Waongozaji) anavutia na Haji Dilunga . Amesema ni muongozaji asiyekuwa na matusi wala kashfa ukilinganisha na wengine. Kuhusu wasanii wa nje ya Bongo anavutiwa na Genenve Nnanji na Ramsel Noah Anachukia majungu na watu wanaopenda kujikweza.

Waigizaji filamu wa Tanzania
Watu kutoka Mbeya
Angel Kamugisha

Angel Apolinary Kamugisha (amezaliwa tar. 11 Agosti 1988 – Muleba, mkoa Bukoba, Tanzania) ni mwigizaji wa filamu nchini Tanzania. Kabila yake ni Mhaya, kazi yake ni Uigizaji.

Ni msanii anayempenda wa Kitanzania ni Angel Mbagwile aliyecheza filamu ya Bunge la wachawi. Na Muigizaji wa nje anayempenda ni Brigita wa The Long wait.

Viungo vya nje

Waigizaji filamu wa Tanzania
Waliozaliwa 1988
Watu walio hai
Jahazi Modern Taarab

Jahazi Modern Taarab ni bendi ya muziki wa taarab kutoka nchini Tanzania. Bendi ilianzishwa mwishoni mwa mwaka wa 2006, jijini Dar es Salaam. Jahazi Modern Taarab, ndiyo kundi linaloongoza kwa sasa katika miondoko ya taarab kwa nchi ya Tanzania, na ndiyo kundi pekee lenye washabiki wengi kuliko. 

Kundi limeweza kujipatia mafanikio makubwa kabisa katika medani ya muziki wa taarab. Mzee Yusuf, ndiyo kiongozi na mmiliki wa kundi, ambaye pia ndiyo mwanamuziki mgunduzi wa mtindo wa taarab za kisasa (yaani “modern taarab”). 

Mzee aliungana na dada yake Bi. Khadija Yusuf, ambaye pia ni mwimbaji mashuhuri wa muziki wa taarab kwa nchi ya Tanzania. Wote wawili walianza kujipatia umaarufu na heshima kubwa kimataifa wakiwa na kundi walilokuwa zamani la muziki wa taarab la Zanzibar Stars Modern Taarab.

Muziki

Albamu
Twon in One

Nyimbo zao zilizomaarufu
 Mkuki kwa Nguruwe
 Maneno ya Mkosaji
 Two in one
 V.I.P.
 Kazi ya Mungu
 Nakula kwa Nakshinakshi
 Hayanifiki

Marejeo

Viungo vya nje
Jahazi Modern Taarab na Sauti ya Busara

Bendi za muziki wa Tanzania
Tenochtitlan

Tenochtitlan ilikuwa mji mkuu wa milki ya Azteki na mji mtangulizi wa Jiji la Mexiko. Ilianzishwa kwenye kisiwa ndani ya ziwa la Texcoco mnamo mwaka 1325 na Waazteki wahamiaji walipofika kwenye bonde la Mexiko kutoka kaskazini. Mji uliharibiwa na Wahispania mwaka 1321 na mji mpya ukajengwa juu ya maghofu yake.

Wakati wa kuharibiwa Tenochtitlan ilikaa juu ya visiwa kadhaa ndani ya ziwa Texcoco lililopo kwenye nyanda za juu za Mexiko kwa kimo cha mita 2,240 juu ya UB. Ziwa lilipakana na safu ya milima yenye volkeno za Popocatepetl na Iztaccíhuatl. Mji uliunganishwa na nchi kavu kwa njia ya madaraja matano. Leo hii ziwa limepotea kwa sababu Wahispania waliondoa maji yake.

Tenochtitlan ilikuwa mji mkuu wa milki ya Azteki waliotawala sehemu kubwa za Mexiko ya leo. Kodi za milki zilifikishwa mjini na kuwaruhusu watawala wake kuipamba na kupanusha. Ilikuwa na majengo ya serikali, mahekalu na soko kubwa sana.

Eneo lote la mji lilikuwa na 13 km² idadi ya wakazi imekadiriwa kuwa kati ya 60,000 na 100,000. Wakati wake ilikuwa mji mkubwa wa Amerika yote na kati ya miji mikubwa ya dunia yote.

Wahispania chini ya Hernan Cortes walifika mwaka 1519 wakaweza kumkamata mfalme Montezuma I wakajaribu kutawala milki kumpitia mfalme. Walipofukuzwa mjini wakarudi 1521 na kwa msaada wa Maindio jirani wa Taxcala walivamia na kuharibu Tenochtitlan.

Tazama pia 
 Hernando Cortes

Historia ya Mexiko
Miji ya Mexiko
Uchumi

Uchumi ni jumla ya shughuli zote za binadamu zinazolenga kutosheleza mahitaji yao. Ni hasa uzalishaji, usambazaji na utumiaji wa bidhaa pamoja na kutolewa kwa huduma kwa njia mbalimbali. 

Uchumi mara nyingi hutazamwa kwenye ngazi za kijiji, eneo, taifa au dunia. 

Sayansi ya Uchumi (kwa Kiingereza economics) ni tawi la elimu inayochunguza masharti ya uchumi kufaulu au kushindwa.

Sekta za uchumi 
Uchumi wa jadi katika nchi nyingi ulikuwa hasa kilimo cha kujikimu pamoja na biashara ya kubadilishana bidhaa kadhaa zenye thamani kubwa. Kwa mfano, tangu kale migodi ya Zimbabwe ilichimba dhahabu iliyopelekwa baadaye hadi Asia na kando ya Mediteranea.

Katika uchumi wa kisasa mara nyingi sekta tatu hutofautishwa:

 Sekta ya msingi: kutoa na kuzaa malighafi pamoja na mazao katika mazingira asilia. Mifano ni kilimo, uchimbaji wa madini, uvuvi au kuvuna ubao.

 Sekta ya pili: shughuli za kubadilisha malighafi hizi kuwa bidhaa. Madini ya chuma hubadilishwa kuwa feleji; feleji hutumiwa na viwanda kutengeneza vyuma vya ujenzi, magari, vifaa vya nyumbani. Viwanda vya nguo hutumia pamba kutoka mashambani na kuibadilisha kuwa uzi halafu kitambaa na nguo.

 Sekta ya tatu: biashara au usambazaji wa bidhaa hizi kwa wateja pamoja na kuwatolea huduma. Mifano ni maduka yanayouza bidhaa zilizotengenezwa viwandani. Mingine ni huduma kama benki, hoteli, sinema na usafiri. 

 Wataalamu wengine hutaja sekta ya nne: shughuli za kusambaza habari na pia utafiti wa teknolojia mpya unaoendelea kuwa muhimu katika nchi zinazoendelea. Wengine huingiza pia elimu (kazi za shule na vyuo) katika sekta hii ya uchumi.

Viungo vya Nje
 Mafunzo ya uchumi huria na bure kutoka MIT
 Vitabu kuhusu uchumi toka Wikibooks
 Majarida kuhusu uchumi mtandaoni 

!
Wete

Wete ni wilaya katika mkoa wa Kaskazini Pemba uliopo kaskazini mwa kisiwa cha Pemba yenye postikodi namba 75100 . 

Ikiwa ina wakazi 107,916 kwa mujibu wa sensa ya watu na makazi ya mwaka 2012 ni mji mkubwa kwa Pemba pia makao makuu ya Mkoa wa Pemba Kaskazini na pia ya Wilaya ya Wete.

Umbali na Chake Chake ni kilomita 20. 

Bunge la Zanzibar lina jengo hapa Wete linalotumiwa kwa ajili ya mikutano ya bunge kisiwani Pemba.

Bandari ya Wete ilikuwa muhimu lakini haifai kwa meli kubwa tena haikutengenezwa tena ipasavyo baada ya kujengwa kwa bandari ya Mkoani. Lakini bado karafuu kutoka kaskazini ya Pemba zasafirishwa kupitia bandari ya Wete.

Kuna hospitali. Maghofu ya jumba la Mtambwe Mkuu yako kwenye kisiwa kidogo karibu na Wete.

Mauaji ya Wete 2001
Katika chaguzi za vyama vingi tangu mwaka 1995 wakazi wengi wa Wete jinsi wakazi wa Pemba kwa jumla walipendelea chama cha CUF. Kiongozi wa CUF Seif Shariff Hamad ni mwenyeji wa Wete. Baada ya uchaguzi wa mwaka 2000 wafuasi wa CUF waliona ya kwamba kura haikuwa ya kweli na tar. 27 Januari 2001 maelfu ya wananchi walikusanyika Wete kudai uchaguzi urudiwe.

Askari za Polisi walikuwa na amri kuzuia maandamano yalivunjwa na polisi kwa ukali mkubwa. Waandamanaji angalau 13 waliuawa, watu 213 walijeruhiwa na zaidi ya 400 walikamatwa. Polisi pamoja iliendelea kutafuta wapinzani katika siku zilizofuata kuna taarifa ya kwamba watu wengi walipigwa na wanawake kunajisiwa. Zaidi ya watu 2,000 kutoka Pemba walikimbia Kenya kwa maboti madogo walipoishi katika makambi hasa shimoni.

Tanbihi

Viungo vya Nje
 Taarifa ya Human Rights Watch juu ya mauaji ya 2001 mjini Wete na Pemba kwa jumla

Miji ya Tanzania
Mkoa wa Pemba Kaskazini
Pemba
Adowa

Adowa (pia: Adwa, Adua) ni mji wa Ethiopia karibu na mpaka wa Eritrea. Adowa ni sehemu ya mkoa wa Tigray katika nyanda za juu za Ethiopia kwa kimo cha mita 1,900. Mwaka 2016 ulikuwa na wakazi 63,759.

Historia 
Umri wa mji wa Adowa haujulikani. Mji ulipata umaarufu fulani tangu kuanzishwa kwa mji mkuu Gondar kama kituo muhimu njiani kati ya pwani na Gondar maana wasafiri wote kutoka pwani walipita hapa. Mnamo mwaka 1700 ilikuwa makao ya gavana wa jimbo la Tigray ikawa mi muhimu aidi katika kaskazini ya Ethiopia. Soko lake lilijulikana na wakati wa karne ya 19 kulikuwa na jumuiya ya wafanyabiashara Wagiriki.

Adowa ilijulikana hasa kimataifa kutokana na mapigano ya Adowa ambako mwaka 1896 jeshi la Negus Menelik II ilishinda uvamizi wa Waitalia chini ya jenerali Oreste Baratieri. Ushindi huu ulizuia jaribio la Italia kuifanya Ethiopia kuwa koloni yake ikahakikisha uhuru wa Ethiopia.

Mwaka 1935 Adowa ilivamiwa na jeshi la Italia wakati wa vita ya pili kati ya Italia na Ethiopia. Waitalia walijenga kumbukumbu ya wafu wao wa 1896 lakini mwaka 1841 Waitalia walifukuzwa katika Eritrea na wanajeshi Wahindi wa jeshi la Uingereza waati wa Vita Kuu ya Pili ya Dunia.

Takwimu
Kutokana na takwimu za idara kuu ya takwimu ya Ethiopia za mwaka 2016, Adowa ilikuwa na wakazi 63,759.  Wakati wa zoezi la sensa ya mwaka 1994, ilirekodiwa jumla ya idadi ya watu kuwa ni 24,519.

Michezo
Timu ya mpira wa miguu ya Imeda iliweza kuwa timu ya taifa ya Ethiopia baada ya kushinda katika mashindano ya nyumbani

Filamu
Adwa (1999).  ikiongozwa na Haile Gerima

Watu Muhimu 
 Kinfe Abraham

Tazama pia
 Mapigano ya Adowa
 Orodha ya miji ya Ethiopia

Marejeo

Miji ya Ethiopia
Kilimo

Kilimo ni uzalishaji wa mazao kwenye mashamba. 

Kilimo kina maana pana inayojumuisha mifumo ya uzalishaji mimea, ufugaji wa wanyama, na uvuvi wa samaki. Mara nyingi kilimo cha mimea kinaenda sambamba na ufugaji wa wanyama.
 
Watu hupanda mimea na kuitunza hadi mavuno hasa kwa uzalishaji wa chakula cha binadamu na lishe ya wanyama, lakini pia kwa shabaha ya kupata malighafi mbalimbali zinazotumiwa kwa kutengeneza nguo za watu. 

Siku hizi kilimo kinalenga pia nishati ya mimea.

Mtu anayejihusisha na kilimo huitwa mkulima.

Katika uchumi
Kilimo ni mojawapo ya shughuli za mwanadamu ambayo humsaidia kupata mazao kwa ajili ya chakula na mazao mengine kwa ajili ya biashara ambayo inaweza kumuingizia kipato kwa ajili ya maisha yake, pia kipato hicho husaidia katika kukuza uchumi wa nchi yake ili hatimaye itakuwa imejikomboa kiuchumi.

Sekta hiyo ndiyo kiinua uchumi kikubwa kwa mataifa mengi.

Kwa jumla serikali zinatakiwa zitoe kipaumbele kwa sekta ya kilimo ili kuepukana na janga la njaa: mojawapo ya mahitaji makuu ya mwanadamu ni chakula. 

Serikali zinatakiwa zizidi kuongeza zana za kilimo ili watu waweze kupata kwa wingi mazao ya biashara na mazao ya chakula. 

Pia serikali itoe elimu juu ya kilimo bora kama kitega uchumi ambacho huwasaidia watu kujipatia mazao na kipato cha kwao ili kuendesha maisha yao binafsi.

Wakulima wanatakiwa kupewa mikopo ya pesa, na pia kujishughulisha na kilimo cha umwagiliaji, si tu kutegemea mvua.

Historia 
Watu walianza kulima takriban miaka 10,000 iliyopita na kabla ya hapo watu waliwinda tu na kukusanya matunda. Kuna vikundi vidogo ambavyo vinaendelea na maisha haya hadi leo, lakini siku hizi zaidi ya asilimia 99 za binadamu hupata chakula kutokana na kilimo.

Inaaminiwa ya kwamba kilimo kilianza katika sehemu tatu za dunia ambako watu walitambua mimea yenye lishe kubwa na kupanda mbegu zake. Maeneo haya ambako kilimo kilianza ni China, Amerika ya Kaskazini na Mashariki ya Kati. 

Wataalamu hawakubaliani kama kilimo cha Afrika kina asili yake huko Mashariki ya Kati au kama ilianzishwa barani peke yake.

Viungo vya nje
 Kilimoznz.or.tz  

!
Uchumi
Two in One

Two in One ni wimbo wa kwanza kutoka albamu ya Two in One ya kundi la muziki wa taarab la Jahazi Modern Taarab. Wimbo ulitoka mnamo mwaka wa 2007, ikiwa chini ya utunzi, uimbaji na utayarishaji wake Mzee Yusufu.

Tazama pia
Kitu Gani
Pamoja Nawe
We Takin Over
With You
21 Questions
Make It Rain

Viungo vya nje

Nyimbo za 2007
Nyimbo za Jahazi Modern Taarab
Nyimbo za Tanzania
Helmut Kohl

Helmut Josef Michael Kohl (Ludwigshafen am Rhein, 3 Aprili 1930 - 16 Juni 2017) alikuwa mwanasiasa kutoka nchini Ujerumani akitokea katika chama cha CDU.

Kuanzia mwaka 1969 hadi 1976, alikuwa Waziri-Rais wa jimbo la Rhineland-Palatinate na kuanzia mwaka 1982 hadi 1998, alipata kuwa Chansela wa Shirikisho la Jamhuri ya Ujerumani. 

Kohl alisaidia mpango mzima wa kurudisha umoja wa Ujerumani na kushiriki vilivyo katika suala zima la muungano wa nchi za Ulaya.

Pia anafahamika kwa kujihusisha na masuala ya kuchangia cha (CDU), kupiga vita ukiukaji wa sheria katika vyama.

Viungo vya nje 

Waliozaliwa 1930
Waliofariki 2017
Wanasiasa wa CDU
Souk Ahras

Souk Ahras (Kiarabu: سوق أهراس; jina la kale Thagaste) ni mji wa Algeria ya kaskazini-mashariki karibu na mpaka wa Tunisia. Idadi ya wakazi ni takriban 150,000. Jina la mji ni mmchanganyiko wa Kiarabu na Kiberberi likimaanisha "soko la simba".

Mji unajulikana kwa jina la kihistoria Thagaste hasa kama mahali alikozaliwa Agostino wa Hippo mnamo mwaka 354 kama mtoto wa Patricius na Monika. Wakati ule ilikuwa mji muhimu wa jimbo la Numidia ndani ya Dola la Roma uliotajwa mara ya kwanza na mwandishi Mroma Plinius Mzee (23-79).  Hakuna habari zaidi juuy a mwanzo wa mji.

Wakati wa Agostino ilikuwa mji mwenye askofu na maaskofu walitajwa mjini hadi mwaka 600. Agostino alitaja pia monasteri ndani ya mji.

Katika karne ya 19 mji ulikuwa na walowezi Wafaransa waliokuta wenyeji Waberberi walioogea tayari Kiarabu.

Mji ulikua katika karne ya 20 baada ya njia ya reli kufika na kutokana na migodi iliyochimbwa hapa.

Miji ya Dola la Roma
Miji ya Algeria
Willy Brandt

Willy Brandt (18 Desemba 1913 - 8 Oktoba 1992) alizaliwa na jina la Herbert Ernst Karl Frahm mjini Lübeck, Ujerumani. Alikuwa Chansela wa Ujerumani kuanzia 1969 hadi 1974. Alikuwa kiongozi wa chama cha Chama cha Kijamii-Demokrasia cha Ujerumani (Social Democratic Party of Germany) miaka 1964 – 1987. Mwaka wa 1971 alikuwa mshindi wa Tuzo ya Nobel ya Amani.

Viungo vya nje 
 Wasifu ya Willy Brandt kwa Kiingereza
 (en) Kiwanja cha Ndege Kipya cha Berlin kipewe jina la Willy Brandt

Machansela wa Ujerumani
Wanasiasa wa SPD
Kibulgaria

Kibulgaria (kwa Kibulgaria: български език, bălgarski ezik [ˈbɤ̞lgɐrski ɛˈzik]) ni moja kati ya Lugha za Kihindi-Kiulaya kinachozungumzwa zaidi katika nchi ya Bulgaria. 

Kibulgaria ni moja katika Muungano wa Lugha za Balkan, ambao unajumlisha Kigiriki, Kimasedonia, Kiromania, Kialbania na Kitorlakia ambacho kina lafudhi ya lugha ya Kiserbia. Kibulgaria kinafanana kabisa na Kimasedonia na Kiserbia, ambavyo vyote vina asili moja ya Slavoni - Kibulgaria.

Wanaoongea Kibulgaria ni watu milioni 9 hivi.

Alfabeti yake ni kama ifuatavyo:

Viungo vya nje

Jifunze Kibulgaria 
 Bulgarian Language Online Course from easybulgarian.com
 Basic Bulgarian exercises and a free online resource; a forum to talk to other learners of Bulgarian
 Thematic Bulgarian vocabulary, keyboard

Taarifa za kiisimu 
makala za OLAC kuhusu Kibulgaria 
lugha ya Kibulgaria katika Glottolog
 Ethnologue report for Bulgarian
 Bulgarian at Omniglot

Kamusi 
 Bulgarian-English-Bulgarian Online dictionary  from SA Dictionary 
 Online Dual English-Bulgarian dictionary 
 Online automatic translation between English, French, Spanish and Bulgarian 
 Bulgarian Dictionary : from Webster’s Dictionary 
 Bulgarian bilingual dictionaries
 Small English-Bulgarian audio dictionary 

Nyinginezo
 Free learn the language booklet FREE PDF Booklet with Bulgarian words and phrases by Bulgaria Info-Online Magazine
 Bulgarian Phonetic keyboard layout for Windows Vista

Lugha za Kislavoni
Lugha za Bulgaria
Lugha za Ugiriki
Lugha za Romania
Lugha za Serbia
Kurt Georg Kiesinger

Kurt Georg Kiesinger (6 Aprili 1904 - 9 Machi 1988) alikuwa mwanasiasa kutoka nchini Ujerumani.

Kiesinger alizaliwa Ujerumani ya Kusini. Alisomea masuala ya historia mjini Tübingen na baadaye sheria mjini Berlin.

Alijiunga na Chama cha Nazi mnamo mwaka 1933, na kufanyakazi katika serikali hiyo. Baada ya vita kwisha aliswekwa lumande mjini Ludwigshafen. Aliachiwa huru baada ya kuonekana baadhi ya kumbukumbu zake katika kijitabu chake binafsi kilichokuwa kikielezea kupinga maangamizi ya Uyahudi katika kitengo chake, na akajaribu kuwazuia wahusika wa matendo hayo.

Mnamo mwaka wa 1946, alianza rasmi shughuli za kisiasa kwa kupitia chama cha CDU.

Kuanzia mwaka 1958 hadi 1966, alikuwa Rais Waziri wa Baden-Württemberg, kuanzia mwaka 1967 hadi 1971 alikuwa mwenyekiti wa chama cha CDU.

Kuazia mwaka 1966 hadi 1969, alikuwa Chansela wa Ujerumani ya Magharibi.

Viungo vya nje

Wanasiasa wa CDU
Wanasiasa wa Ujerumani
Ludwig Erhard

Ludwig Wilhelm Erhard (* 4 Februari 1897 mjini Fürth; † 5 Mei 1977 mjini Bonn) alikuwa mwanasiasa kutoka nchini Ujerumani.

Maisha

Maisha ya awali 
Erhard alizaliwa akiwa kama mtoto wa mfanyabiashara. Baada ya kumaliza mtihani wake wa kati, akaanza kujifunza masuala uuzaji ili aje kuwa mfanyabiashara. Alijeruhiwa kama mwanajeshi wakati wa Vita Kuu ya Kwanza ya Dunia. Baada ya vita, akaanza kusomea masuala ya uchumi katika chuo cha mjini Nuremberg.

Maisha ya baadaye 
Baada ya hapo, akajiendeleza zaidi kusomea masuala ya uchumi katika Chuo Kikuu cha Frankfurt am Main. Baada ya kumaliza masomo yake, akawa anafanya kazi katika kampuni ya baba yake. Baada ya Mdororo Mkuu, kampuni ya baba yake ikafirisika.

Kuanzia 1928 hadi 1942, alikuwa akifanya kazi kama mwanasayansi msaidizi, lakini hakupata changamoto kwa kuwa alikuwa hataki kuwa mmoja kati ya wanajumuia ya Wanazi. Kuanzia 1942 hadi 1945, alikuwa Mkuu wa Taasisi ya Utafiti wa Viwanda.

Toka 1949, alifanya kazi na chama cha CDU, lakini sana-sana kwenye 1963. Kuanzia 1945 hadi 1946, alijiunga na serikali ya ugawaji wa Bavaria, baada ya hapo alikuwa ofisa wa uchumi wa Shirika Tawala za Kiingereza-Kimarekani huko Magharibi mwa Ujerumani.

Mnamo mwaka wa 1949, alikuwa Katibu wa Uchumi akiwa chini Konrad Adenauer. Kuanzia mwaka wa 1957 hadi 1963, alikuwa Makamo wa Chansella. Baada ya Adenauer kujiuzulu mnamo mwaka wa 1963, Erhard akawa Chansela mpya wa Ujerumani. Mnamo mwaka wa 1966, Kurt Georg Kiesinger akampokea Bw. Ludwig Erhard.

Kifo chake 
Ludwig Erhard alikuja kufariki dunia mnamo mwaka wa 1977 mjini Bonn, Ujerumani.

Marejeo 
 (de) Hentschel, Volker (1996) Ludwig Erhard: Ein Politikerleben. Berlin: Ullstein. ISBN 	3-548-26536-7
 (en) Mierzejewski, Alfred C. (2004) Ludwig Erhard: a biography. Chapel Hill, London: University of North Carolina Press. ISBN 0-8078-2863-7

Viungo vya nje 

Waliozaliwa 1897
Waliofariki 1977
Mawaziri wa serikali ya Ujerumani
Wanasiasa wa CDU
Jumuiya ya nchi zinazozalisha mafuta duniani

Jumuiya ya nchi zinazozalisha mafuta duniani (Kiing. Organization of the Petroleum Exporting Countries), kwa kifupi pia OPEC ni shirika la kimataifa linalounganisha nchi zinazozaa mafuta ya petroli. Makao makuu yako Vienna (Austria). 

Kwa pamoja nchi hizi zina takriban asilimia 75 za akiba ya mafuta duniani katika ardhi yao. Kwa sasa zinalisha asilimia 40 ya mafuta yanayotolewa kila mwaka. Kutokana na kupungua kwa akiba za nchi zisizoshiriki katika OPEC inaonekana ya kwamba athira ya nchi za OPEC itakua.

Nchi wanachama 
OPEC ina nchi wanachama 13 ambazo ni
 Algeria
 Angola
 Ecuador
 Indonesia
 Iran
 Iraq
 Kuwait
 Libya
 Nigeria
 Qatar
 Ufalme wa Uarabuni wa Saudia
 Falme za Kiarabu
 Venezuela
 
Kiini cha OPEC ni nchi za Waarabu.

Indonesia imetangaza ya kwamba inatarajia kuondoka katika OPEC kwa sababu mahitaji yake ya mafuta yanazidi kiasi cha mafuta inayozalisha.

Nchi muhimu zisizo wanachama 
Kati ya nchi muhimu ambazo zinatoa mafuta mengi duniani kuna idadi ambazo si mwanachama kama vile Urusi, Marekani, China, Mexiko, Kanada, Norwei na Uingereza.

Shabaha 

Nchi wanachama walijumuika kwa majukumu yafuatayo:
 Kulinda shauku za pamoja za nchi zinazolisha mafuta ya petroli
 Kujikinga dhidi mabadiliko ya bei ya mafuta ya petroli ya mara kwa mara
 Kuhakikisha mblimbiko wa kutegemea kwa nchi wateja
 Kuhakikisha ya kwamba nchi zinazolalisha mafuta yanapokea mapatoy a kutosha kwa mahitaji yao
 Kuwa pamoja kuhusu siasa za mafuta

Mara nyingi OPEC haikufaulu kushikamana kwa nchi zote.

Kiasi cha mafuta kilichokubaliwa kwa kila mwanachama 
Nchi wanachama zimepatana kati yao kiasi kwa kila nchi kinachotolewa na kuuzwa. Kipimo chake ni "mapipa kwa siku" na "pipa" moja ni swa na lita 158,98 za mafuta ya petroli. Kusudi la siasa hii ni nia ya kuzuia bei isishuke kwa sababu kama nchi moja inayohitaji hela inaanza kutoa mafuta mengi kumbe bei ya mafuta ingeshuka chini.

Viungo vya Nje 
 OPEC official site 

Mashirika ya kimataifa